คาดสัปดาห์หน้าบาทกรอบ 30.70-31.05
ศูนย์กสิกรไทยคาดเงินบาทสัปดาห์หน้าเคลื่อนกรอบ30.70-31.05จับตาแก้หนี้EU,ประชุมเฟด
10 ธ.ค. 2554

ศูนย์กสิกรไทยคาดเงินบาทสัปดาห์หน้าเคลื่อนกรอบ30.70-31.05จับตาแก้หนี้EU,ประชุมเฟด
บริษัท ศูนย์วิจัยกสิกรไทย จำกัด คาดแนวโน้มเงินบาทสัปดาห์หน้า (12-16 ธันวาคม 2554) อาจเคลื่อนไหวในกรอบ 30.70-31.05 บาทต่อดอลลาร์ฯโดยคงต้องจับตาพัฒนาการของวิกฤตหนี้ยูโรโซน-การตอบรับของตลาดการเงินต่อผลการประชุมสุดยอดสหภาพยุโรปการประชุมนโยบายการเงินของธนาคารกลางสหรัฐฯ (13 ธ.ค.) ตลอดจนการรายงานตัวเลขเศรษฐกิจสหรัฐฯ ที่สำคัญ ได้แก่ ผลสำรวจภาคการผลิตของเฟดสาขานิวยอร์ก ผลสำรวจแนวโน้มธุรกิจของเฟดสาขาฟิลาเดลเฟียเดือนธ.ค. ผลผลิตภาคอุตสาหกรรม ยอดค้าปลีก ดัชนีราคาผู้บริโภค ดัชนีราคาผู้ผลิต งบประมาณของรัฐบาลกลางเดือนพ.ย. ข้อมูลเงินทุนไหลเข้าสุทธิสู่ตลาดการเงินสหรัฐฯ สต็อกสินค้าคงคลังภาคธุรกิจเดือนต.ค.ดุลบัญชีเดินสะพัดประจำไตรมาส 3/2554 และจำนวนผู้ขอรับสวัสดิการว่างงานรายสัปดาห์